**Բրուք Մեգան Գրինբերգ** (անգլ.՝ Brooke Megan Greenberg, հունվարի 8, 1993(1993-01-08), Բալթիմոր, Մերիլենդ, ԱՄՆ - հոկտեմբերի 24, 2013(2013-10-24), Բալթիմոր, Մերիլենդ, ԱՄՆ), «աղջիկ, որը չի մեծանում»։ Ծնվել է 1993 թվականի հունվարի 8-ին Մերիլենդ նահանգի Ռեյսթերթաուն քաղաքում կեսարյան հատման եղանակով հղիության 36-րդ շաբաթում։ Տառապել է գիտությանն անհայտ հազվագյուտ հիվանդությամբ, որն արտահայտվում է օրգանների և համակարգերի զարգացման կազմալուծմամբ և անսինխրոն դանդաղեցմամբ։

Ծնվելիս աղջկա մարմնի զանգվածը կազմել է 1840 գրամ, 10 ամսական հասակում՝ 3400 գրամ։ Մարմնի մաքսիմալ զանգվածը գրանցվել է 14 տարեկան հասակում և կազմել է 7250 գրամ։ Հասակը հաստատուն 76 սմ էր։ 2009 թվականին նրա ատամնային տարիքը կազմում էր 8 տարի, ոսկրայինը՝ 10։

Ներարգանդային զարգացման շրջանում գրանցվել են ֆիզիոլոգիական աճի դանդաղեցման դեպքեր։ Ծնունդից հետո հայտնաբերվել են բնածին արատների մի շարք նշաններ, այդ թվում՝ կոշտուկավոր մարմնի ագենեզիա, որը զարգացել է ավելի ուշ՝ 14 տարեկանում, բացառությամբ թմբիկը միացնող հետնամասից։ Պահպանվել է ընդհանուր հիպոմիելինիզացիան։ Գենոտիպի մանրակրկիտ ուսումնասիրությունը ցույց է տվել արատների բացակայություն։ Ռիչարդ Ուոլկերի ղեկավարության տակ գտնվող մասնագետների խմբի միակ հայտնագործությունը դարձել է քրոմոսոմների ծայրամասերի զգալի կրճատումը (քայքայումը)։

Չորս տարեկան հասակում Բրուքը 14-օրյա քուն է մտել։ Բժիշկներն ասել են, որ նա ունի գլխուղեղի ուռուցք և կապրի ևս 48 ժամ։ Ուռուցքն ավելի ուշ նահանջել է առանց բուժման։ Բրուքը արթնացել է 14-րդ օրը։ Անցկացվել է մագնիսառեզոնանսային շերտագրություն և պարզվել է, որ ուռուցքն ինքն իրեն հետ է ներծծվել։ Մի քանի անգամ տարել է պեպտիկ խոցի պատռման դիպված, էպիլեպսիկ նոպայով ուղեկցվող ինսուլտ։ Տառապել է դիսֆագիայով․ սնումն իրականացվել է ստամոքսային զոնդի միջոցով։ Հորմոնալ թերապիան (աճի հորմոն) արդյունք չի տվել։

Տարբեր շեղումների պատճառով աղջկա հոգեբանաֆիզիկական զարգացումը դժվար է գնահատել։

Բրուքն ունի 3 քույր, որոնց զարգացումն ընթանում է առանց շեղումների։

Հետաքրքիր փաստեր
----------------

Պատմության մեջ Բրուքը միակ մարդը չէ, ով «չի մեծանում»։ Հայտնի են նման ևս երկու դեպք՝ վեցամյա Գաբրիել Քեյը Մոնտանա նահանգից և 40-ամյա Նիկի Ֆրիմենը Ավստրալիայից, ով արտաքնապես նման է 10-ամյա երեխայի։

Ծանոթագրություններ
------------------

1. ↑  "Sol Levinson - Memorial / Notice". Արխիվացված է the original 2018 թ․ հունվարի 10-ին. Retrieved 2020 թ․ ապրիլի 3. `{{cite web}}`: Unknown parameter `|dead-url=` ignored (`|url-status=` suggested) (help)
2. ↑  Brooke the Immortal: An American Child May Hold Secrets to Aging
3. ↑  "Richard F. Walker, Ph.D. R.Ph". Արխիվացված է the original 2010 թ․ հունվարի 18-ին. `{{cite web}}`: Unknown parameter `|deadlink=` ignored (`|url-status=` suggested) (help)
4. ↑  "**A case study of «disorganized development» and its possible relevance to genetic determinants of aging**. Walker, Pakulac, Sutcliffe, Kruk, Graakjaer, Shay. *Mechanisms of Ageing and Development*, 130 (2009), 350—356".

Արտաքին հղումներ
----------------

* Репортаж о Брук Гринберг, Рен-тв ՅուԹյուբում
* "16-летняя девочка, похожая на младенца, может раскрыть секрет вечной молодости". Արխիվացված է the original 2012 թ․ դեկտեմբերի 3-ին.
* "Doctors Baffled, Intrigued by Girl Who Doesn't Age". Արխիվացված է the original 2012 թ․ դեկտեմբերի 3-ին.(անգլ.)
* "Brooke Greenberg: No Need To Stop Aging". Արխիվացված է the original 2012 թ․ դեկտեմբերի 3-ին.(անգլ.)
* "A child frozen in time". Արխիվացված է the original 2012 թ․ դեկտեմբերի 3-ին.(անգլ.)

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | WikiTree |

 |